Supredsjednik Živog zida Hrvoje Runtić, već neko vrijeme napada vodstvo svoje stranke. U izbornoj noći u okršaju mu se pridružila i njegova supruga Mihaela Varga, koja je također članica stranke. Živi zid je zajedno s partnerima na izborima osvojio 117.208 glasova, odnosno osam mandata, od kojih je jedan pripao Runtiću. I dok njihovi stranački kolege tvrde da ga ne mogu dobiti na telefon već danima, što je on demantirao u priopćenju.

Bračni par Runtić – Varga prije političke karijere bavili su se estradom. Nastupali su u glazbenoj grupi Matrix, Spotove objavljene na Youtubeu objavio je kanal pod nazivom Lipstick Music. Web stranica tog glazbenog labela prilično je prazna, no posljednje objave na nju su stavili u travnju ove godine.

Skladali i socijalno angažirane pjesme

Mnoge pjesme su ljubavne tematike, poput: “Na zadnjem sjedištu tvoga auta” ili “Noć je kriva za sve”. Tekstove su Runtić i Varga uglavnom zajedno pisali, dok je glazbu i aranžmane radio uglavnom samo gospodin. Osim plesnih pjesama, objavili su, recimo, i socijialno angažiranu baladu “Kuća obilja”, u čijem spotu se izmjenjuju fotografije političara, prosvjeda i deložacija.